text: Sønderjyske fik ny sejr på isen
  13 oktober 2015 kl. 06.34
  Sønderjyske kom tilbage på sejrssporet, da de mandag aften slog Odense Bulldogs med 4-2.
  Det var et tæt opgør på isen, da Sønderjyske mandag aften skøjtede sig til en sejr over Odense Bulldogs. I tredje periode tippede marginalerne til Sønderjyskes fordel, og det blev kampafgørende.
  Første periode af kampen endte 1-1, hvor begge mål blev scoret i powerplay. Det var Odense, der kom foran, og Sønderjyske der udlignede. I anden periode fortsatte tendensen med at bytte mål i powerplay, og derfor var stillingen 2-2, da spillerne var færdige med anden periode.
  I den sidste periode trak Sønderjyske dog fra med to nye scoringer, der gjorde slutresultatet til 2-4 til gæsterne fra Sønderjyske.
  - Vi spiller simpelt hockey og scorer på vores chancer, sagde Thomas Spelling efter kampen i tv-interviewet med TV2 Sport.
  Sønderjyske ligger dermed fortsat på Metalligaens førsteplads.
  